Ի սկզբանե Ալեքսանդր Թամանյանի կողմից նախագծված Հյուսիսային պողոտան նախատեսված է հետիոտների երթևեկության համար: Այն սկիզբ է առնում Օպերայի և բալետի թատրոնից և ձգվում մինչև Հանրապետության հրապարակ: 21-րդ դարի ամենաակնառու ճարտարապետական կառույցները գտնվում են այստեղ՝ ժամանակակից շինություններ, բիզնես կենտրոններ, սրճարաններ և ռեստորաններ, բրենդային խանութներ և շքեղ բնակարաններ: Իսկ պողոտայի ստորգետնյա հատվածում շուտով կբացվի “Tashir Street” առևտրի կենտրոնը: